الدول الإسلاميهبإختلاف تدرجاتهم, اهداف مروّجين السلفيه أو الوهابيه هى دعم الجماعات اللى بتمولهم اللى ليها اهداف سياسيه, زى حكم الإسلام للعالم, الإستولا على حكم الدول, و لغى الديموقراطيه, إقامة دوله ثيوقراطيهقوميه دينيه إسلاميه, و فرض الجزيه على المش مسلمين, منع شغل المش مسلم فى أى مؤسسه رسميه و محاصرتهم اقتصادياً, و عمل بوليس دينى يجبر المحلات تقفل وقت الصلا و يجبر الناس تصلّى بالعافيه و يجبر الستات الإلتزام بـ تغطية شعر الراس, و تحريم الرياضه للبنات, و مطاردة و معاقبة أى حد يحاول يشرب كحوليات, و تحريم الفنون و المزيكه و السينما و تحريم دراسة الفلسفه و الجيولوجيا و النظريات العلميه اللى بتتكلم عن التطور أو أى نوع من انواع العلوم اللى بتساعد الإنسان على التفكير النقدى, فصل الرجاله عن الستات فى كل المجتمع و المدارس و المؤسسات, و إستجواب أى واحد ماشى مع واحده فى الشارع. الدول الإسلاميه, فى العاده, بتبقى دكتاتوريه و مستبدّه و ما بتعترفش بـ حقوق الإنسان و بتتدخّل فى حياة الناس الشخصيه و بتعتبر معارضة الحاكم أو الفَقيه, كُفر و محاكمة المعارضين بـ سجنهم أو إعدامهم, زى مثلاً فى إيران بعد الثوره الإيرانيه الإسلاميه. لو حصلت حادثة تحرش للستات, بتتلام و بتتجلد بـ الكرباج. الهوموسكسواليين و الترانسجندريين بيتدعمو. حرية التعبير بتبقى قليله جداً و ممكن كاتب أو صحفى يتكفّر و يتعدم على رأى قاله أو كتبه, و الرقابه بتبقى قاسيه جداً على الإعلام و الصحافه و الإنترنت. فى أفغانستان كان فيه مجموعات من الرجاله بترمى ماية نار بـ طريقه عشوائيه على وشوش الستات اللى مش لابسين بُرقُع, و الفنانين بيتكفّرو و بيتهددو بـ القتل. دايماً مروجين السلفيه بيتكلمو عن ماليزيا على انها نموذج إسلامى اقتصادى ناجح, عشان يروّجو للحكم الثيوقراطى, لكن فى الحقيقه ماليزيا بقت دوله إسلاميه من فتره قريبه, و ماليزيا من بعد ما بقت إسلاميه, المش مسلمين بقو بيتعرضو لـ عنصريه و إضطهاد[9] من الدوله.[/QUOTE]________________________________